Document ID: 32006R1481

KOMISIJAS REGULA (EK) Nr. 1481/2006
(2006. gada 6. septembris),
ar ko nosaka tās norēķinu informācijas formu un saturu, kura jāiesniedz Komisijai ELGF un ELFLA grāmatojumu noskaidrošanas mērķiem, kā arī kontroles un prognozēšanas mērķiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 21. jūnija Regulu (EK) Nr. 1290/2005 par kopējās lauksaimniecības politikas finansēšanu (1), un jo īpaši tās 42. pantu,
tā kā:
(1)
Komisijas 1999. gada 25. oktobra Regula (EK) Nr. 2390/1999, ar ko nosaka sīki izstrādātus piemērošanas noteikumus Regulai (EK) Nr. 1663/95 attiecībā uz tās norēķinu informācijas formu un saturu, kura dalībvalstīm ir jāglabā pieejama Komisijai ELVGF Garantiju nodaļas grāmatojumu noskaidrošanas mērķiem (2), no 2006. gada 16. oktobra ir atcelta ar Komisijas 2006. gada 21. jūnija Regulu (EK) Nr. 885/2006, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1290/2005 attiecībā uz maksājumu aģentūru un citu struktūru akreditāciju un ELGF un ELFLA grāmatojumu noskaidrošanu (3).
(2)
Attiecībā uz ELGF un ELFLA grāmatojumu noskaidrošanu atbilstīgi Regulas (EK) Nr. 885/2006 8. panta 1. punktam jānosaka minētās regulas 7. panta 1. punkta c) apakšpunktā minētās grāmatvedības informācijas forma un saturs, kā arī veids, kādā tā nosūtāma Komisijai.
(3)
Šajā regulā paredzētie pasākumi ir saskaņā ar Lauksaimniecības fondu komitejas atzinumu,
IR PIEŅĒMUSI ŠO REGULU.
1. pants
Šīs regulas I pielikumā (X tabula), II pielikumā (Tehniskās specifikācijas datņu pārsūtīšanai uz ELVGF), III pielikumā (Atgādne) un IV pielikumā (ELFLA budžeta kodu struktūra [F109]) noteikta Regulas (EK) Nr. 885/2006 7. panta 1. punkta c) apakšpunktā minētās grāmatvedības informācijas forma, saturs un veids, kādā tā ir nosūtāma Komisijai.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
To piemēro no 2006. gada 16. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 6. septembrī

Labels: 4
7
6
12
15